b"\n_START_ARTICLE_\nLeelee Sobieski\n_START_SECTION_\nLapsuus\n_START_PARAGRAPH_\nSobieskin ensimm\xc3\xa4inen nimi Liliane oli h\xc3\xa4nen is\xc3\xa4ns\xc3\xa4 \xc3\xa4idin nimi. Sobieskin is\xc3\xa4 Jean Sobieski on taidemaalari, joka n\xc3\xa4ytteli nuoruudessaan ranskalaisissa ja italialaisissa spagettiwesterneiss\xc3\xa4 ja seurusteli my\xc3\xb6s n\xc3\xa4yttelij\xc3\xa4 Jean Sebergin kanssa. Leeleen \xc3\xa4iti Elizabeth Salomon on amerikkalainen kirjailija, joka ty\xc3\xb6skentelee my\xc3\xb6s tytt\xc3\xa4rens\xc3\xa4 managerina. Leelee Sobieskilla on nuorempi veli nimelt\xc3\xa4 Roby. Sobieskin \xc3\xa4idin is\xc3\xa4 Robert Salomon oli juutalainen Yhdysvaltain laivaston kapteeni ja Leelee kasvoi juutalaisen uskonnon vaikutuspiiriss\xc3\xa4. H\xc3\xa4nen omien sanojensa mukaan h\xc3\xa4nen isoisoisoisoset\xc3\xa4ns\xc3\xa4 oli Puolan viimeinen kuningas Juhana III Sobieski. Leelee ei puhu puolaa, mutta ranska on h\xc3\xa4nen toinen \xc3\xa4idinkielens\xc3\xa4. H\xc3\xa4nen is\xc3\xa4ns\xc3\xa4 asuu t\xc3\xa4ll\xc3\xa4 hetkell\xc3\xa4 Ranskassa._NEWLINE_Leelee Sobieski kuvaillut kasvatustaan boheemiksi, h\xc3\xa4n k\xc3\xa4vi usein SoHon taidegallerioissa lapsuudessaan. Kes\xc3\xa4ns\xc3\xa4 h\xc3\xa4n vietti isois\xc3\xa4ns\xc3\xa4 maatilalla Camarguessa.\n_START_SECTION_\nUra\n_START_PARAGRAPH_\nSobieskin teki kuuluisaksi h\xc3\xa4nen roolinsa elokuvassa Deep Impact (1998) sek\xc3\xa4 modernin Lolitan rooli Stanley Kubrickin elokuvassa Eyes Wide Shut. Vaikka elokuva julkaistiin vuonna 1999, Leelee ei ollut viel\xc3\xa4 viitt\xc3\xa4toistakaan kun h\xc3\xa4nen kohtauksensa kuvattiin. Sobieski yst\xc3\xa4vystyi ohjaajan kanssa elokuvaa kuvatessa. Ranskan kansallispyhimyksen Jeanne d\xe2\x80\x99Arcin rooli televisioelokuvassa Joan of Arc (1999) toi h\xc3\xa4nelle sek\xc3\xa4 Emmy-ehdokkuuden ett\xc3\xa4 Golden Globe -ehdokkuuden. My\xc3\xb6s h\xc3\xa4nen tulkintansa Tosia Altmanista TV-elokuvassa Uprising (2001) poiki ehdokkuuksia._NEWLINE_Sobieskin ranskan kielen taito toi h\xc3\xa4nelle roolin elokuvissa A Soldier\xe2\x80\x99s Daughter Never Cries (1998) ja L\xe2\x80\x99Idole (2002), sek\xc3\xa4 minisarjassa Les Liaisons dangereuses (2003) (p\xc3\xa4\xc3\xa4osissa Catherine Deneuve ja Rupert Everett; elokuva perustuu Laclos'n klassiseen romaaniin Les Liaisons Dangereuses._NEWLINE_Muita Leelee Sobieskin t\xc3\xa4hditt\xc3\xa4mi\xc3\xa4 elokuvia ovat Jungle 2 Jungle (1997), Pakko olla in (1999), Here on Earth (2000), My First Mister (2001), The Glass House (2001), Joy Ride (2001), Max (2002), Hercules (NBC, 2005), Nicolas Cagen vastan\xc3\xa4yttelij\xc3\xa4n\xc3\xa4 elokuvan The Wicker Man uusintaversiossa (ohjaajana Neil LaBute), sek\xc3\xa4 Al Pacinon t\xc3\xa4hditt\xc3\xa4m\xc3\xa4 ja Jon Avnetin ohjaama 88 minuuttia. Viime vuonna Sobieski n\xc3\xa4htiin gangsterielokuvassa Public Enemies Christian Balen ja Johnny Deppin kanssa.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nSobieski opiskeli Brown Universityssa mutta lopetti kahden ja puolen vuoden j\xc3\xa4lkeen opintonsa. H\xc3\xa4n on Nina Simonen suuri ihailija, ja h\xc3\xa4nen koiransa (puoliksi Yorkshirenterrieri, puoliksi Pomeranian) on nimetty kyseisen laulajan mukaan. Sobieski on kihloissa muotisuunnittelija Adam Kimmelin kanssa. Syyskuussa 2009 pari ilmoitti Sobieskin odottavan heid\xc3\xa4n ensimm\xc3\xa4ist\xc3\xa4 lastaan. Tytt\xc3\xb6 nimelt\xc3\xa4\xc3\xa4n Louisanna Ray Kimmel syntyi 15. joulukuuta 2009."